અત્યારે દેશભરમાં અનામતના મુદ્દે આગ લાગી છે. થોડાથોડા દિવસે કોઈને કોઈ સમાજ, જાતિના લોકોને લાગે છે કે એમનો સમાવેશ પછાત વર્ગમાં થવો જોઈએ અને શૈક્ષણિક સંસ્થાઓ, સરકારી નોકરીઓમાં અનામત ઉપરાંત પછાત વર્ગને મળતાં બીજાં લાભ એમને પણ મળવા જોઈએ. જયારે પણ આવી માંગણી સાથે નવું આંદોલન છેડાય ત્યારે પહેલેથી પછાત ગણી લેવાયેલી જ્ઞાતિઓને ચિંતા જાગે છે, કારણકે બંધારણ અને કાયદો કહે છે કે અનામત ક્વોટા પચાસ ટકાથી વધવો ન જોઈએ, અને લગભગ બધા રાજ્યોમાં આ લિમિટ આવી ગઈ છે. અર્થાત નવી જ્ઞાતિઓને અનામત આપવી હોય તો એમનો હિસ્સો વર્તમાન ક્વોટામાંથી કાતરવો પડે, અને પછાત ગણાતા વર્ગના નેતાઓને સ્વાભાવિક રીતે આ મંજૂર નથી, એટલે એ પ્રતિ આંદોલનની ધમકી આપે છે.